Barnov potok

Barnov potok je potok na Strednom Považí, v západnej časti okresu Púchov. Je to pravostranný potok Beňadína, meria 2,6 km a je tokom V. rádu.

Pramení na severnom okraji Bielych Karpát, v podcelku Kýčerská hornatina na juhovýchodnom svahu Barnovho vrchu (720 m n. m.) v nadmorskej výške približne 660 m n. m. Potok tečie výhradne smerom na sever, nad osadou Sieklovci vstupuje do Lysianskej brázdy v Javorníkoch a následne preteká spomenutou osadou i susednou osadou Barnovci. Ďalej vytvára oblúk prehnutý na západ a preteká osadou Dodkovci, kde sprava priberá prítok prameniaci severne od kóty 706,2 m. Napokon sa pri osade Krementová, západne od centra obce Lysá pod Makytou, vlieva v nadmorskej výške cca 378 m n. m. do potoka Beňadín.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v Javorníkoch
Kategória:Vodné toky v okrese Púchov
Kategória:Lysá pod Makytou